
ŠAKIŲ RAJONO SAVIVALDYBĖ

JAUNIMO REIKALŲ TARYBOS POSĖDŽIO
P R O T O K O L A S

2020-06-17 Nr. 3/1J-13

Posėdžio pirmininkas  -  Martinas Eimutis
Posėdžio sekretorė      -  Danutė Jurgutienė

Dalyvauja: rajono savivaldybės tarybos narys Martinas Eimutis,   Šakių jaunimo sąjungos „Apskritasis stalas“ narys Simonas Buteikis, Šakių jaunimo sąjungos „Apskritasis stalas“ pirmininkė Judita Ambrasienė, rajono savivaldybės tarybos narė Gerda Dobrovolskytė,  rajono savivaldybės administracijos Švietimo, kultūros ir sporto skyriaus vedėjas Elvydas Pauliukėnas, Šakių jaunimo sąjungos „Apskritasis stalas“ narė Giedrė Jasevičiūtė.
Dalyvauja (be balsavimo teisės): rajono savivaldybės administracijos vyriausioji specialistė (jaunimo reikalų koordinatorė) Danutė Jurgutienė, rajono savivaldybės mero pavaduotojas Darius Jakavičius, asociacijos „Šaltmiros gyvenimo mokykla“ prezidentė Eglė Tamulytė, Šakių rajono mokinių tarybos pirmininkė Austėja Ižganaitė.

DARBOTVARKĖ:
 
1. [bookmark: _Hlk43721414]Dėl asociacijos “Šaltmiros gyvenimo mokykla” prašymo skirti lėšas patalpų šildymui įrengti. (Pranešėja E. Tamulytė)
1. [bookmark: _Hlk43721373]Dėl Šakių jaunimo sąjungos “Apskritasis stalas” prašymo skirti lėšas Šakių rajono mokinių tarybai džemperių įsigyjimui. (Pranešėja A. Ižganaitė)
1. [bookmark: _Hlk43727786]Dėl asociacijos Šakių atviras jaunimo centras prašymo skirti bendrafinansavimą Jaunimo savanoriškos tarnybos programos įgyvendinimui Šakių rajone. (Pranešėja J. Ambrasienė)
1. [bookmark: _Hlk43730678]Dėl Šakių socialinių paslaugų centro Atvirojo jaunimo centro projekto “Mobilus darbas Šakių rajone 2020” bendrafinansavimo. (Pranešėja J. Ambrasienė)
1. Dėl Šakių socialinių paslaugų centro Atvirojo jaunimo centro projekto “Laisvas būti 2020” bendrafinansavimo. (Pranešėja J. Ambrasienė)
1. [bookmark: _Hlk43735028]Dėl COVID-19 pandemijos pasekmių jaunimui. (Pranešėja J. Ambrasienė, E. Pauliukėnas)
1. [bookmark: _Hlk43813392]Ar Šakių rajono savivaldybės aplinka draugiška jaunimui? (Pranešėja D.Jurgutienė)

  

1. SVARSTYTA: Dėl asociacijos “Šaltmiros gyvenimo mokykla” prašymo skirti lėšas 
patalpų šildymui įrengti.
               Pranešėja E. Tamulytė supažindino rajono savivaldybės jaunimo reikalų  tarybos (toliau - 
[bookmark: _Hlk43721635]SJRT) narius su pateiktu prašymu, kuriame ji nurodo, kad Griškabūdyje  įsikūrusi asociacija „Šaltmiros gyvenimo mokykla“ patalpose miestelio centre, Rygiškių g. 1, kurias valdo pagal Panaudos sutartį, kuria atvirąją jaunimo erdvę (toliau AJE) ir prašo padėti pasiekti įgyvendinti techninius reikalavimus statusui gauti – antro aukšto pagrindinėje patalpoje, kurioje bus vykdoma veikla, įsirengti šildymą. Šiam tikslui pasiekti ir patalpai apšiltinti (86,73 kv.m.) reikalinga oro-oro kondicionieriaus sistema. Iš Mokymosi visą gyvenimą, jaunimo ir sporto programos prašo skirti 1000,00 Eur kondicionieriaus sistemai įsigyti.
                  D. Jurgutienė informavo, kad, vadovaujantis Lietuvos Respublikos jaunimo politikos pagrindų įstatymo 2 straipsnio, 3 punktu, kuriame yra nurodyta, kad Atviroji jaunimo erdvė – kultūros, švietimo, kūno kultūros ir sporto ar socialines paslaugas teikiančio juridinio asmens nuosavybės, patikėjimo teise ar nuomos, panaudos sutarčių pagrindais valdoma patalpa, kurioje atliekamas darbas su jaunimu, grindžiamas savanorišku jaunų žmonių apsisprendimu dalyvauti veikloje ir užtikrinantis jų įsitraukimą į šią veiklą. Šiuo atveju, asociacija „Šaltmiros gyvenimo mokykla“, kuriasi ne savivaldybės įstaigai priklausančiose patalpose, bet yra pasirašę Panaudos  sutartį su verslininku, kuriam ir priklauso patalpos. Vadovaujantis Šakių rajono savivaldybės tarybos  2018 m. vasario 21 d. sprendimu Nr. T-63 „Dėl lėšų rajono savivaldybės jaunimo, jaunimo organizacijų, neformalių jaunimo grupių ir organizacijų, dirbančių su jaunimu, veiklai skyrimo tvarkos aprašo patvirtinimo“  (toliau - Aprašas)  yra nurodyta, kad lėšos skiriamos jaunimo veiklai, bet ne ilgalaikiam turtui įsigyti. 
                   Vadovaujantis Jaunimo reikalų departamento prie Socialinės apsaugos ir darbo ministerijos (toliau – JRD) direktoriaus įsakymu patvirtintu Atvirųjų jaunimo centrų ir atvirųjų jaunimo erdvių identifikavimo ir veiklos kokybės priežiūros tvarkos aprašo 2 priedu, buvo paaiškinta, kokius požymius turi turėti AJE patalpa ir su jaunimu dirbantis jaunimo darbuotojas, kad AJE galėtų būti akredituota JRD.
                   Vyko diskusija. 
     NUTARTA (vienbalsiai): Asociacijai „Šaltmiros gyvenimo mokykla“ neskirti prašomų lėšų kondicionieriaus sistemai oras-oras įsigyjimui, nes prašymas neatitinka teisinių aktų reikalavimų.

2.  SVARSTYTA.  Dėl Šakių jaunimo sąjungos “Apskritasis stalas” prašymo skirti lėšas 
Šakių rajono mokinių tarybai džemperių įsigyjimui.
   Pranešėja A. Ižganaitė informavo, Šakių rajono mokinių taryba (toliau – ŠRMT) prašo skirti lėšų (414,00 Eur) Šakių rajono mokinių tarybos narių džemperiams su organizacijos atributika įsigyti. Planuoja įsigyti 18 vnt. (vieno džemperio kaina – 23,00 Eur). ŠRMT pirmininkė akcentavo, kad džemperiai reikalingi tam, kad visi ŠRMT nariai atrodytų vienodai, tvarkingai. Visi organizacijos nariai, turėdami organizacijos rūbą, jaustųsi lygiaverčiai.
J.Ambrasienė pasiūlė pagalvoti, ar tikrai tie džemperiai reikalingi? Žinant praėjusių metų patirtį, kad kai kurie ŠRMT nariai džemperių  nebuvo apsivilkę nei karto, kai ant džemperių buvo išsiuvinėti ne ŠRMT narių vardai, o pravardės... Judita galvoja, kad tai yra tik pinigų mėtymas, o juos galima panaudoti naudingesniems reikalams. Vyko diskusija.
NUTARTA (vienbalsiai):  ŠRMT neskirti lėšų džemperių įsigyjimui ir šį klausimą atidėti iki kito SJRT posėdžio (artimiausias posėdis planuojamas rugsėjo mėnesį). Buvo paprašyta ŠRMT pirmininkės pristatyti 2020 metų  veiklos planą SJRT nariams artimiausio posėdžio metu.

3. SVARSTYTA: Dėl asociacijos Šakių atviras jaunimo centras (toliau – AJC) prašymo 
skirti bendrafinansavimą Jaunimo savanoriškos tarnybos programos įgyvendinimui Šakių rajone. 
Pranešėja J. Ambrasienė prašo skirti 1000,00 Eur Jaunimo savanoriškoje tarnyboje 
dalyvaujančių savanorių išlaidų kompensavimui. Lėšos bus skirtos 7 savanorių išlaidų kompensavimui. 8 vietas finansuoja Jaunimo reikalų departamentas prie SADM. Finansavimo laikotarpis – 6 mėn., kiekvienam savanoriui skiriama apie 23,80 Eur/mėn. Šios lėšos bus naudojamos tiesioginėms savanorio išlaidoms kompensuoti, mentoriaus atlygiui, mokymams organizuoti.
Pranešėja  informavo, kad asociacija Šakių atviras jaunimo centras yra JRD akredituota Savanorišką veiklą organizuojanti organizacija Šakių rajone. Projektas gavo finansavimą iš JRD 2400,00 Eur aštuoniems savanoriams, kadangi savanoriauti norą pareiškė 15 mūsų rajono jaunuolių, SJRT nusprendė septyniems jaunuoliams finansavimą skirti iš Mokymosi visą gyvenimą, jaunimo ir sporto programos. Pagal paraiškų teikimo tvarką, patvirtintą Jaunimo reikalų departamento direktoriaus įsakymu, reikalingas savivaldybės bendrafinansvimas teikiamiems projektams, finansuojamiems iš Jaunimo reikalų departamento lėšų, nes, kitu atveju, Departamentas projektų nefinansuoja.
[bookmark: _Hlk43734510]                   NUTARTA (vienbalsiai): Siūlyti savivaldybės administracijos direktoriui skirti 1000,00 Eur bendrafinansavimą Jaunimo savanoriškos tarnybos programos įgyvendinimui Šakių rajone iš Mokymosi visą gyvenimą, jaunimo ir sporto programos (kodas 01). 

4. [bookmark: _Hlk43734714][bookmark: _Hlk43734047]SVARSTYTA: Dėl Šakių socialinių paslaugų centro Atvirojo jaunimo centro projekto 
“Mobilus darbas Šakių rajone 2020” bendrafinansavimo. 
             Pranešėja J. Ambrasienė prašo skirti Šakių socialinių paslaugų centro Atviram jaunimo
centrui 1200,00 Eur projekto “Mobilus darbas Šakių rajone 2020” bendrafinansavimui. 
[bookmark: _Hlk43734845]              Pranešėja  informavo, kad Projektui buvo skirtas finansavimas iš JRD  - 12 tūkst. eurų  Pagal paraiškų teikimo tvarką, patvirtintą Jaunimo reikalų departamento direktoriaus įsakymu, reikalingas savivaldybės bendrafinansavimas teikiamiems tokio pobūdžio projektams 10 proc. nuo gautos pinigų sumos iš JRD,  nes, kitu atveju, Departamentas projektų nefinansuoja.
              NUTARTA (vienbalsiai):  Siūlyti savivaldybės administracijos direktoriui skirti 1,2 tūkst. eurų bendrafinansavimą Projekto įgyvendinimui Šakių rajone iš Mokymosi visą gyvenimą, jaunimo ir sporto programos (kodas 01). 

5. [bookmark: _Hlk43734981]SVARSTYTA: Dėl Šakių socialinių paslaugų centro Atvirojo jaunimo centro  projekto 
“Laisvas būti 2020” bendrafinansavimo. 
              Pranešėja J. Ambrasienė informavo, kad Projekto įgyvendinimui iš JRD  gautas finansavimas 16 tūkst. eurų.  Pagal paraiškų teikimo tvarką, patvirtintą Jaunimo reikalų departamento direktoriaus įsakymu, reikalingas savivaldybės bendrafinansavimas teikiamiems tokio pobūdžio projektams 5 proc. nuo gautos pinigų sumos iš JRD,  nes, kitu atveju, Departamentas projektų nefinansuoja.
              NUTARTA (vienbalsiai):  Siūlyti savivaldybės administracijos direktoriui skirti 800,00 Eur bendrafinansavimą Projekto įgyvendinimui Šakių rajone iš Mokymosi visą gyvenimą, jaunimo ir sporto programos (kodas 01). 

6. [bookmark: _Hlk43813293]SVARSTYTA: Dėl COVID-19 pandemijos pasekmių jaunimui.
Pranešėja D. Jurgutienė informavo, kad gautas Jaunimo reikalų departamento prie SADM 
raštas, kuriame prašoma SJRT apsvarstyti, kokias pasekmes Šakių rajono jaunimui, jaunimo veikloms turėjo COVID-19 pandemija, bei pakomentuoti, kokių priemonių planuojama imtis savivaldybėje siekiant šias pasekmes mažinti, o aptartus pastebėjimus pateikti Jaunimo reikalų departamentui prie SADM. Dėl karantino buvo ribojamos jaunimo ir darbo su jaunimu veiklos – atvirųjų jaunimo centrų ir (ar) erdvių paslaugų teikimas, švietimo įstaigų darbas, jaunimo laisvalaikio vietų (kino teatrų, sporto klubų, bibliotekų, kt.) darbas, savanorystės galimybės ir kt.
Kaip pastebėjo G. Dobrovolskytė, kad Lietuvoje plintant COVID-19 viruso pandemijai, ir mūsų savivaldybės moksleiviams dėl  organizuoto nuotolino mokymo būdo, teko susidurti su nauja ugdymosi patirtimi, prisitaikyti ir mokiniams ir mokytojams. Iškilo sunkumai dėl abitūros egzaminų pasirengimo kokybės. 
Jaunimas stengėsi produktyviai išnaudoti laisvą laiką -  Šakių rajono savivaldybės Jaunimo kūrybos ir sporto centro mašinų stovėjimo aikštelėje ir Gelgaudiškio kultūros centro mašinų stovėjimo aikštelėje rengti nemokami kino filmų vakararai. 
Šakių jaunimas naudojosi Vilniaus savivaldybės sukurta nuoroda dėl veiklų paaugliams: <https://bit.ly/ka-veikti-paaugliams-karantine> https://bit.ly/ka-veikti-paaugliams-karantine
              Kiek teko bendrauti su jaunimu, vyrauja, nerimas dėl egzaminų ir tolimesnės ateities.
              J. Ambrasienė pastebėjo, kad sunku išskirti kas kiek nukentėjo, nes tai tiesiog buvo visiškas sustojimas visur, ne tik darbe su jaunimu. Jos pastebėjimu, darbas su jaunimu nukentėjo tuo, kad nutrūko tiesioginis bendravimas su jaunuoliais, ne visi nori bendrauti nuotoliniu būdu, taip pat jaunimas ir taip daug laiko turi praleisti prie kompiuterio (nuotolinės pamokos ir pan.. ) Mobilusis darbas nukentėjo tuo, kad negalėjome startuoti laiku. Kadangi karantinas dar nesibaigęs, didžiausias nuostolis mobiliam darbui yra tas, kad dirbti jau galime, jau vykstame į vietoves, bendraujame su jaunimu, tačiau negauname lėšų, kad galėtume kokybiškai įgyvendinti projektą. Lėšos iš savivaldybės negaunamos dėl karantino, nes jos savivaldybės biudžete suplanuotos 2020 m. III ketv. Informavimas, konsultavimas vyko nuotoliniu būdu, daugiausiai ir lengviausiai jaunimą pasiekti pavyko socialinių tinklų pagalba. 
             Pranešėja informavo, kad JST programa nenukentėjo. - visi 15 savanorių savanoriavo, nei vienas savanorystės nesustabdė. Be abejonės, balandžio mėnesį buvo savanoriauta mažiau valandų, tai leido pati JST programa, prisitaikiusi prie karantino sąlygų. 
             Iš JRD lėšos projektų įgyvendinimui  gautos laiku, JRD specialistai  pažiūrėjo į projektų išlaidas labai lanksčiai, galimi perkėlimai į kitus ketvirčius. 
             Vykdant darbą su jaunimu, vadovautasi JRD rekomendacijomis, susijusiomis su COVID-19.
             Vyko diskusija.   Diskusijoje aktyviai dalyvavo Švietimo, kultūros ir sporto skyriaus vedėjas E. Pauliukėnas ir mero pavaduotojas Darius Jakavičius.
   NUTARTA (vienbalsiai):  COVID-19 pandemijos pasekmės jaunimui ir jaunimo veikloms minimalios, todėl  rajono savivaldybė neplanuoja jokių papildomų priemonių pasekmėms mažinti. Karantino metu  jaunimas,  mokytojai, įvairių sričių specialistai ir tėvai įgijo naujų patirčių dalyvaudami nuotolinėse pamokose, organizuodami video konferencijas ir kitas nuotolines veiklas.

7. SVARSTYTA: Ar Šakių rajono savivaldybės aplinka draugiška jaunimui?
            Pranešėja D.Jurgutienė informavo, kad Jaunimo reikalų departamentas, siekdamas apibendrinti focus grupių su įvairiomis tikslinėmis grupėmis rezultatus bei savivaldybių turimas gerąsias patirtis, kuriomis remiantis savivaldybėje kuriamos palankiausios sąlygos jauno žmogaus įgalinimui, dalyvavimui, paskatinimui gyventi ir dirbti savivaldybėje, parengė draugiškos jaunimui
savivaldybės leidinį bei rekomendacijas. Leidinį bei rekomendacijas rasti galima čia: https://jrd.lt/jaunimo-politika/savivaldybese/draugiska%20savivaldybe
         Leidinys bei rekomendacijos yra skirtos savivaldybės jaunimo reikalų taryboms, jaunimo reikalų koordinatoriams, savivaldybės administracijoms ir taryboms bei kitiems suinteresuotiems asmenims. Leidinyje bei rekomendacijose pateikiamus priemonių, programų ir kt. pavyzdžius siūloma apsvarstyti ir pagal galimybes įgyvendinti savivaldybėje, siekiant draugiškos jaunimui aplinkos.
         Posėdžio metu buvo peržiūrėtos ir aptartos leidinyje išvardintos priemonės, kurios daro savivaldybės aplinką draugiškesnę jaunimui, diskutuota apie jaunų žmonių įtraukimą į sprendimų savivaldybėje priėmimą, apie draugišką jaunimui savivaldybės įvaizdį, verslumo, darbo vietų kūrimo programą, kuri savivaldybėje veikia nuo 2018 metų, apie paskatas jaunimui (stipendijos, būstas ir t. t.), apie įvairių jaunimo iniciatyvų finansavimą, apie jaunimui palankią infrastruktūrą, paslaugas. Galime pasidžiaugti, kad dauguma leidinyje nurodytų priemonių veikia Šakių rajono savivaldyje ir jaunimas jomis naudojasi.
Klausimas informacinio pobūdžio, nutarimų priimta nebuvo.


Posėdžio pirmininkas                                                                                        Martinas Eimutis


Posėdžio sekretorė                                                                                            Danutė Jurgutienė


